 ร้านซาลาเปาหลากหลายไส้จากเชียงราย
มีหลายสาขา ทั้งแถบภาคเหนือและกรุงเทพ
มีโรงงานฐานการผลิตอยู่ที่เชียงรายครับ

 ทีเด็ดอยู่ที่ไส้มากมาย แป้งหลากสีสัน
ไส้ธรรมดาอย่าง ไส้ครีม หมูแดง หมูสับ
แป้งนุ่มดี ไส้อร่อยได้มาตรฐานครับ
ไส้เค้ามีให้เลือกเยอะจริงๆ ทั้งคาว หวาน

 และยังมีซาลาเปาลาวา ไส้ไหลเยิ้มหลายแบบ
ทั้งแบบดั้งเดิม ไส้ไข่เค็ม ชาเขียว นมชมพู
ได้ความเยิ้มและรสเค็มนิดๆจากไข่แดงเค็ม
ถึงรสของไข่แดงจะกลบรสไส้อย่างอื่น
แต่ก็ยังพอได้กลิ่นของตัวแป้งอยู่บ้าง

 ที่ผมชอบคือ ไส้ลาวาเนยถั่ว รสหอมมันดีครับ
ร้านเหมาะจะซื้อกลับบ้าน แต่จอดรถยากนิดนึง เพราะร้านอยู่ใกล้ทางเลี้ยว 

 ซาลาเปาอร่อย ไส้เยอะ ลองกันเพลินดีครับ
ถ้ากินเลยให้เค้านึ่งให้ได้เลย ถ้ายังไม่กินก็นึ่งเอง
ซื้อมาหลายๆไส้ แบ่งๆกันชิมแป๊บเดียวหมดครับ

